See kook meeldib kindlasti kõigile kes halvaad armastavad. Lapsena  sõin halvaad lausa pihuga aga nüüd meeldib see just kookide koostises, annab sellise mõnusa-erilise maitse:)         Põhi  300g speltajahu (võib asendada ka nisujahuga)  2dl suhkurt  150g võid  1tl kaneeli    Täidis  1pakk halvaad  300-400g 20% hapukoort  2 muna    Sega kokku põhja ained. Kata 24-26 cm lahtikäiv koogivorm küpsetuspaberiga. Suru tainas vormi põhja ja äärtele. Täidise tegemiseks riivi halvaa ja sega hapukoorega. Eralda munavalged kollasest ning sega munakollased täidise hulka.  Mikserda munavalged kõvaks vahuks sega samuti õrnalt täidise hulka. Kalla põhjale ning küpseta 200 kraadi juures 30 minutit.